b'\n_START_ARTICLE_\nHarry Church Oberholser\n_START_PARAGRAPH_\nHarry Church Oberholser (25. kes\xc3\xa4kuuta 1870, Brooklyn, New York \xe2\x80\x93 25. joulukuuta 1963, Cleveland, Ohio) oli yhdysvaltalainen lintutieteilij\xc3\xa4._NEWLINE_H\xc3\xa4nen vanhempansa olivat Jacob ja Lavera S. Oberholser. H\xc3\xa4n opiskeli Columbian yliopistossa 1880-luvun lopussa, mutta ei suorittanut loppututkintoa. My\xc3\xb6hemmin h\xc3\xa4n opiskeli George Washingtonin yliopistossa, jossa v\xc3\xa4itteli filosofian tohtoriksi 1916._NEWLINE_Oberholser ty\xc3\xb6skenteli 46 vuotta (1895\xe2\x80\x931941) Yhdysvaltain luonnonsuojeluhallinnossa (United States Bureau of Biological Survey, my\xc3\xb6hemmin United States Fish and Wildlife Service), ensin lintutieteilij\xc3\xa4n\xc3\xa4, my\xc3\xb6hemmin biologina ja lopulta toimittajana. H\xc3\xa4n julkaisi useita kirjoja ja tieteellisi\xc3\xa4 artikkeleita, kaikkiaan l\xc3\xa4hes 900 kirjoitusta. 1941 h\xc3\xa4n muutti Clevelandiin, Ohioon, hoitamaan Clevelandin luonnonhistoriallisen museon lintuosastoa._NEWLINE_H\xc3\xa4n avioitui Mary Forrest Smithin kanssa 30. kes\xc3\xa4kuuta 1914._NEWLINE_Oberholser kunnostautui etenkin lintuheimojen, -sukujen ja -lajien uudelleennime\xc3\xa4j\xc3\xa4n\xc3\xa4 (englanniksi splitting). H\xc3\xa4n muun muassa nimesi uudelleen Allan Octavian Humen Pohjois-Intiasta 1867 l\xc3\xb6yt\xc3\xa4m\xc3\xa4n intianruokokerttusen (Acrocephalus macrorhynchus) vuonna 1905. Uusi ja edelleen k\xc3\xa4yt\xc3\xb6ss\xc3\xa4 oleva tieteellinen nimi on (Acrocephalus orinus)._NEWLINE_Pensassieppari (Empidinax oberholseri) on nimetty h\xc3\xa4nen kunniakseen (Phillips 1939).'